als_Latn dik_Latn sag_Latn
Ligji për Buxhetin me PTK-në mund të përfundojë në Kushtetuese
Ligji për Buxhetin ka gjasë të përfundojë në Gjykatën Kushtetuese. Kështu paralajmëron Lidhja Demokratike Kosovës nëse ai do të kalojë në Kuvend bashkë me ndryshimin që e ka bërë Qeveria, ku e ka futur edhe PTK-në në kuadër të këtij ligji të buxhetit për vitin 2014, raporton KTV. Ismet Beqiri ka thënë se LDK-ja do t’i ndërmarrë të gjitha procedurat ligjore dhe do ta dërgojë këtë ligj edhe në kushtetuese për t’u vlerësuar kushtetutshmëria e tij bashkë me ndryshimin e bërë nga qeveria. Mbështetje LDK-ja ka marrë edhe nga Vetëvendosje. Visar Ymeri ka thënë se Vetëvendosje do të ndërmarrë të gjitha masat në seancën kur do të jetë pikë e rendit të ditës buxheti për ta penguar miratim e tij. Ai ka thënë se Vetëvendosje do të mbështesë LDK-në që të njëjtin ta dërgojë në kushtetuese. Ndërkohë Adem Grabovci nga PDK-ja ka thënë se buxheti është i të gjithë qytetarëve të Kosovës dhe i asnjë partie politike, qoftë pozitë apo opozitë.
Ligji për buxhetin megjithatë nuk do të jetë si pikë e rendit të ditës në seancën e së enjtes, meqë nuk ka arritur t’i përfundojë të gjitha procedurat nëpër komisione parlamentare.
als_Latn als_Latn als_Latn